als_Latn dik_Latn sag_Latn
U mbajt mbledhja e rregullt e Komitetit për Politikë e Financa
Në mbledhjen e radhës të Komitetit për Politikë dhe Financa të mbajtur sot, anëtarët e këtij komiteti kanë diskutuar dhe aprovuar propozim vendimin për ndryshimin dhe plotësimin e Statutit të Komunës së Podujevës, propozimi i Vendimit për vënien në diskutim publik të Planit Zhvillimor Urban në Podujevë, si dhe Propozimi vendimi për Vënien në diskutim publik të Projekt Planit rregullues Urban - Qendra në Podujevë.
Propozimi për ndryshimin dhe plotësimin e Statuti të Komunës u aprovua me gjashtë (6) vota për dhe pesë(5)vota kundër. Ky ndryshim parasheh që Drejtoria e tanishme e “Buxhetit dhe Financave, Planifikimit dhe Zhvillimit” të ndryshohet në “Drejtoria e Buxhetit dhe Financave”, dhe të krijohet drejtoria e re e “Drejtoria e Planifikimit dhe Zhvillimit Ekonomik”.
Debati kryesisht u përqendrua në propozimin e dal nga diskutimi publik që Zyra komunale për komunitete dhe kthim të përfshihet në Statutin e komunës si strukturë organizative e Administratës së Komunës. Mirëpo ky propozim nuk u përkrah nga opozita me arsyetim se kjo çështje nuk ka qenë e përfshirë në vendimin për vënien në diskutim publik për ndryshimin dhe plotësimin e Statutit. Deri sa pozita e vlerësoi se është propozimi i qëlluar me që përfshirjen e zyrës së cekur në Statutin e Komunës e parasheh akti nënligjor i kryeministrit përkatësisht Rregullorja për themelimin e Zyrave komunale për komunitete dhe kthim.
Pas aprovimit nga ana e anëtarëve të KPF-së, këto pika të rendit të ditës do t’i kalojnë këshilltarëve komunal për miratim, në mbledhjen e radhës të Kuvendit Komunal.
als_Latn als_Latn als_Latn als_Latn als_Latn